   ڪراچي (ويب ڊيسڪ) من موهڻي اداڪارا ارمينا خان ويلنٽائن ڊي تي مداحن کي پنهنجي شادي جي خوشخبري ٻڌائي ڇڏي. ارمينا خان گذريل سال پنهنجي مڱيندي فيصل خان سان شادي جو اعلان ڪيو هو ۽ عروسي جوڙو پائي انسٽاگرام تي هڪ پوسٽ به شيئر ڪئي هئي. هاڻ اداڪارا محبت جي اظهار جي ڏينهن ويلنٽائن ڊي تي انسٽاگرام جي هڪ پوسٽ ۾ مداحن کي باقاعدي طور شادي جي خوشخبري ٻڌائي آهي. اداڪارا مڙس فيصل خان جي پوسٽ ري شيئر ڪندي لکيو ته منهنجي مڙس فيصل خان سان ملو، اسان نڪاح جي ٻنڌڻ ۾ ٻڌجي ويا آهيون. هن سڀني جي نيڪ خواهشن ۽ مبارڪن تي ٿورا مڃيندي چيو ته مان شادي جي دعوت پوءِ ڪنديس. آخر ۾ ارمينا سڀني کي ويلنٽائن ڊي جي مبارڪ پڻ ڏني. اهڙي ريت ارمينا خان جي مڙس فيصل خان به گهرواري طور سندس تعارف انسٽاگرام تي ڪرايو.